SCI วิ่งแรง 3% ลุ้นคว้าโรงไฟฟ้าชุมชน หนุนผลงานโตแกร่ง
SCI วิ่งแรง 3% ราคาแตะ 2.40 บ. ด้วยมูลค่าซื้อขาย 59.10 ลบ. ลุ้นคว้าโรงไฟฟ้าชุมชน หลังผ่านผ่านการพิจารณาอุทธรณ์ 3 โครงการ รวมรอบแรกเป็น 4 โครงการ กำลังการผลิตรวม 14MW คาดหนุนผลงานโตแกร่ง
SCI วิ่งแรง 3% ราคาแตะ 2.40 บ. ลุ้นคว้าโรงไฟฟ้าชุมชน หลังผ่านการพิจารณาอุทธรณ์ 3 โครงการ หนุนผลงานโตแกร่ง
14 ก.ย. 2564

ผู้สื่อข่าวรายงานว่า ราคาหุ้น บริษัท เอสซีไอ อีเลคตริค จำกัด (มหาชน) หรือ SCI ล่าสุด ณ เวลา 10.50 น. อยู่ที่ 2.40 บท บวก 0.08 บาท หรือ 3.45% สูงสุดที่ 2.48 บาท ต่ำสุดที่ 2.34 บาท ด้วยมูลค่าซื้อขาย 59.10 ล้านบาท

โดยปัจจัยที่คาดว่าส่งผลต่อราคาหุ้นของบริษัทปรับตัวขึ้น เนื่องจากประเด็นข่าวนายเกรียงไกร เพียรวิทยาสกุล ประธานเจ้าหน้าที่บริหาร SCI เปิดเผยว่า บริษัทร่วมทุนของ SCI ผ่านการพิจารณาอุทธรณ์ทั้งหมด 3 โครงการ รวมกับที่ผ่านคุณสมบัติและคำเสนอขอขายไฟฟ้าด้านเทคนิค 1 โครงการ ในรอบแรก เป็นทั้งหมด 4 โครงการ ที่สอบผ่านคุณสมบัติทางเทคนิค ซึ่งได้ยื่นซองประกวดราคาไปแล้ว และรอประกาศผล โดยทั้ง 4 โครงการ มีกำลังการผลิตรวม 14 เมกะวัตต์
ทั้งนี้ กกพ. กำหนดประกาศเปิดซองพิจารณาด้านราคา ในวันที่ 20 กันยายน 2564 และพิจารณาต่อในวันที่ 22 กันยายน 2564 ก่อนประกาศรายชื่อผู้ผ่านการพิจารณาคัดเลือกเข้าร่วมโครงการฯ อย่างเป็นทางการ ภายในวันที่ 23 กันยายน 2564 นี้
โดยถือเป็นอีกหนี่งจุดเริ่มต้นในการขยายการลงทุนโรงไฟฟ้าภายในประเทศ เพื่อเพิ่มสัดส่วนรายได้ประจำ (Recurring Income) ผลักดันแนวโน้มผลการดำเนินงานของบริษัทฯ เติบโตอย่างแข็งแกร่งและมั่นคง สร้างผลตอบแทนที่ดีให้กับผู้ถือหุ้น ช่วยลดความผันผวนของธุรกิจ